Mheshimiwa Naibu Spika, mradi wa maji wa Lengewaha kata ya Uleling’ombe, tunaomba sana Serikali imlipe pesa mkandarasi wa mradi huu ili arudi site, maana hayupo kwa muda mrefu na tunaomba tujue tatizo liko wapi na kama ameshindwa kazi basi afukuzwe na kuvunja naye mkataba, na kama anadai basi alipwe pesa zake ili aendelee na umaliziaji wa mradi huu muhimu kwa wananchi wa Uleling’ombe, ambao wanakunywa maji machafu ya mto huku waki-share na wanyama na kusababisha magonjwa ya mara kwa mara ya mlipuko na kusababisha vifo kwa mama zetu na watoto wa Kata ya Uleling’ombe.
